Benedet XIII d'Abiñón - Biquipedia, a enziclopedia libre

# Benedet XIII d'Abiñón

### De Biquipedia

Benedet XIII d'Abiñón
Nombre | Pietro Martínez de Luna
Prenzipio d'o papato | 28 de setiembre de 1394
Fin d'o papato | 1417 Antipapa dende 1423
Predezesor(linia d'Abiñón) | Clement VII
Suzesor (línia d'Abiñón) | Clement VIII/ Benedet XIV
Calendata de naximiento | 1328
Puesto de naximiento | Illueca (Zaragoza)

L'antipapa Benedet XIII, más conoxito con o nombre de Papa Luna, naxió como Pietro Martínez de Luna, d'Illueca, Aragón en 1328 e murió en Peñíscola, Balenzia, en 1423.

Apoyó á Roberto de Chinebra e estió eslexito por os cardenals franzeses á la muerte de l'antipapa Clement VII, o 28 de setiembre de 1394.

Á la muerte d'o papa Urbán VI, en 1389, os cardenals italians eslixioron á Bonifazio IX; por tanto, a eleuzión de Benedet continó lo zisma d'a Ilesia Catolica.

Escuto d'o Papa Luna en un baculo episcopal

A mayor parti d'a Ilesia no reconoxió á Benedet. A Corona d'Aragón estió la que más fuertement refirma á Benedet, en particular animatos por sant Bizent Ferrer, que tién o reconoximiento d'Escozia, Castiella e Nabarra. En 1397, a ilesia franzesa, que l'eba refirmato, refusa decantar-se por dengún d'os dos. De feito, en 1398 Benedet estió feito preso en o suyo palazio d'Abiñón. O Conzilio de Constanza desemboca en que Benedet XIII s'eslampa ta Peñíscola, á on se fazió fuerte mientres de muitos años en o castiello d'a billa.

Benedet, á la fin, abdica en 1417, anque siempre refusa a eleuzión d'o papa Martín V. Manimenos, Benedet mantenió lo reconoximiento d'Escozia, Castiella, Nabarra e Aragón, dica la suya muerte.

Á la fin, bels cardenals creyatos per er le buscoron un suzesor en a presona de Clement VIII de Peníscola anque unos atros cardenals nombroron suzesor á Benedet XIV.

Tenió un paper mui important mientres d'o interregno de 1410-1412 en a Corona d'Aragón refiemando á Ferrando de Trastamara. Estió Benedet XIII qui proposó fer un compromís, que os parlamentos combocoron en Casp en 1412.

Cal no confusar-se con o papa Benedet XIII, qui reinó en o sieglo XVIII.

En o castiello de Peñíscola esiste un museu adedicato á la suya istoria e á los años que pasó en o castiello d'ista billa.

Tanta estió la suya tozoludez que bi ha un dito castellán que diz "seguir en sus trece", en referenzia á lo suyo nombre Benedet XIII

## [Editar] Se beiga tamién

- Peñíscola
- Os Borchia
- Compromís de Casp

Retrieved from "http://an.wikipedia.org../../../b/e/n/Benedet_XIII_d%27Abi%C3%B1%C3%B3n_32c2.html"

Categorías: Antipapas | Aragoneses

##### Views

- Articlo
- Descusión
- Current revision

##### Rechirar

##### Atras luengas

- Català
- Deutsch
- English
- Español
- Français
- Galego
- Magyar
- Italiano
- Latina
- Nederlands
- Polski
- Português
- Svenska